سائنس اور ٹیکنالوجی کی وزارت
زیرِ زمین پانی کے بندوبست کے لئے جدیدترین ہیلی – بورن سروے ٹکنالوجی کا آغاز
مرکزی وزیر ڈاکٹر جتیندر سنگھ نے کہا کہ سی ایس آئی آر کی واٹر ٹکنالوجیز سے آبی ذرائع کی تلاش سے لے کر گندے پانی کی صفائی تک ملک بھر کے لاکھوں لوگوں کوفائدہ ہوگا
وزیرموصوف نے کہا کہ سی ایس آئی آر – این جی آر آئی کے ذریعہ خشک /ریگستانی علاقوںمیں ایکوافرمیپنگ اینڈ مینجمنٹ ، وزیراعظم کی انتہائی اہم ‘‘ ہر گھر نل سے جل’’ اسکیم کا تتمہ ہے
جل شکتی کے مرکزی وزیر گجیندر سنگھ شیخاوت کے ساتھ خشک /ریگستانی علاقوںمیں زیرزمین پانی کے بندوبست کے لئے جودھپور میں ہیلی – بورن سروے کا مشترکہ طورپر آغاز کیا
سائنس وٹکنالوجی ،ارضیاتی سائنس  ، وزیراعظم کےدفتر ، عملہ ،عوامی شکایات وپنشن ، جوہری توانائی اور خلاء کے مرکزی وزیر مملکت ڈاکٹر جتیندر سنگھ نے آج کونسل آف سائنٹیفک اینڈ انڈسٹریل ریسرچ - نیشنل جیو فزیکل ریسرچ انسٹی ٹیوٹ حیدرآباد کے ذریعہ تیار کی گئی آبی بندوبست کے لئے جدید ترین ہیلی- بورن سروے ٹکنالوجی کا آغاز کیا۔ جل شکتی کے وزیر گجیندر سنگھ شیخاوت بھی اس موقع پر موجود تھے۔
اس جدیدترین ہیلی- بورن سروے کے راجستھان ، گجرات ، پنجاب اور ہریانہ کو سب سے پہلےدیا جارہا ہے اور اس کی شروعات آج راجستھان کے جودھپور سے کی گئی ہے۔
اس موقع پر اپنی تقریر میں ڈاکٹرجتیندر سنگھ نے کہا کہ سی ایس آئی آر کی واٹر ٹکنالوجیز سے پانی کے ذرائع کی تلاش سے لے کر گندے پانی کو صاف کرنے  تک ملک بھر میں لاکھو ں لوگو ں کوفائدہ ہوگا اور یہ وزیر اعظم جناب نریندر مودی کے ‘‘ ہر گھر نل سے جل ’’ کے ساتھ ساتھ ‘‘کسانوں کی آمدنی کو دوگنی کرنے’’ کے ہدف میں مثبت طورپر معاون ہوگا۔ انہوں نے کہا کہ سی ایس آئی آر کے ذریعہ خشک /ریگستانی علاقوںمیں زیر زمین پانی کے ذرائع کی نقشہ سازی کے لئے جدید ترین تکنیک کا استعمال کیا جارہا ہے اور اس سے پینے کے پانی کے حصول کے مقاصد کے لئے زیر زمین پانی کے استعمال میں مدد ملتی ہے۔
ڈاکٹر جتیندرسنگھ نے کہا کہ سی ایس آئی آر کی تکنیکی دولت جل شکتی کی وزارت کے متعدد پروگراموں کے لئے ایک بڑا اثاثہ ثابت ہوگی اور پانی کے شعبے میں ملک کو درپیش بڑے چیلنجوںکا سامنا کرنے کے لئے ساتھ مل کر کام کرنے کا یہی صحیح وقت ہے۔وہ جودھپور میں جل شکتی کے مرکزی وزیر جناب گجیندر سنگھ شیخاوت کی موجودگی میں ریگستانی علاقوںمیں زیر زمین پانی کے بندوبست کے لئے ہیلی –بورن سروے کا آغاز کرنے کے بعد اظہا ر خیال کررہے تھے۔
ڈاکٹر جتیندر سنگھ نے کہا کہ سی ایس آئی آر نے این جی آر آئی کے ساتھ مل کر زیر زمین آبی وسائل میں اضافے کے لئے شمال مغربی بھارت کے ریگستانی علاقوں میں اعلیٰ معیار کی ایکوافر میپنگ اینڈ مینجمنٹ کی ہے۔ انہوں نے کہا کہ سی ایس آئی آر – این جی آر آئی کی ہیلی –بورن جیو فزیکل میپنگ تکنیک سے زمین کے نیچے 500 میٹر کی گہرائی تک ذیلی سطح  کے ہائی ریزولیوشن تھری ڈی امیج حاصل ہوتی ہے۔
وزیر موصوف نے کہا کہ انہیں یہ جان کر بڑی خوشی ہورہی ہے کہ جل شکتی کی وزارت راجستھان ، گجرات ، پنجاب اور ہریانہ جیسی ریاستوں کے ریگستانی اور نیم ریگستانی علاقوں میں زیر زمین پانی کے مسائل کا حل نکالنے کے لئے اس تکنیک کا استعمال کرنے کی کوشش کررہے ہیں اور اس نے سی ایس آئی آر-این جی آر آئی کے ساتھ ایک بہت ہی اہم پروجیکٹ ‘‘ شمال مغربی بھارت کے ریگستانی علاقوںمیں اعلیٰ معیار کی ایکوافر میپنگ اینڈ مینجمنٹ ’’ کے نفاذ کے لئے ایک مفاہمت نامے پر دستخط کئے ہیں۔
ڈاکٹر جتیندر سنگھ نے بتایا کہ اس پروجیکٹ کا مقصد ہمارے ملک کے پانی کی قلت والے ریگستانی علاقوںمیں رہنے والے لاکھوں لوگوں کو پینے کا محفوظ پانی دستیاب کرانے کے لئے ممکنہ زیر زمین ذرائع اور اس کے بندوبست کی نقشہ سازی کرنا ہے۔یہ 150 کروڑ روپے کا بڑا پروجیکٹ ہے اور اسے قومی ایکوافر نقشہ سازی پروجیکٹ کے ایک جزو کے طورپر جل شکتی کی وزارت کے تعاون سے دو مرحلوںمیں نافذ کیا جائے گا۔اس پروجیکٹ سے بھارت سرکار کے سب سے اہم پروجیکٹ جل جیون مشن کو نافذ کرنے میں سی ایس آئی آر کو بہت شہرت ملنے کی توقع ہے۔
ڈاکٹر جتیندر سنگھ نے کہا کہ شمال مغربی بھارت کے یہ خشک / ریگستانی علاقے راجستھان ، گجرات ، ہریانہ اور پنجاب جیسی ریاستوں کے کچھ حصوں میں پھیلے ہوئے ہیں اور یہ ملک کے کُل جغرافیائی رقبے کا تقریباََ 12فیصد ہیں ، جن میں 8 کروڑسے زیادہ لوگ آباد ہیں۔ انہوں نے کہا کہ 100سے 400 ملی میٹر کم بارش والا یہ علاقہ پورے سال پانی کی بھاری قلت کا سامنا کرتا ہے اوراسی لئے ان علاقوں میں زیر زمین پانی کے ذرائع میں اضافے کے لئے اعلیٰ معیار کی ایکوافر نقشہ سازی و بندوبست کی تجویز ہے ۔